**Római katolikus székesegyház**

Több mint 700 év múltán, **1733-ban a római katolikus püspökök székhelye Csanádról Temesvárra költözik, ahol az első székesegyházzá a jezsuita szerzetesek temploma lépett elő.**



**A jelenlegi barokk stílusú dóm tervei Bécsben készültek.** A tervezést egyesek szerint Josef Emanuel Fischer von Erlach, míg mások szerint maga Johann Jakob Schelblauer, Bécs tanácsosa irányította. A templom alapkövét 1736-ban rakták le, a munkálatokat pedig 1738-ban kezdték el.

**A mocsaras terület miatt, a dóm facölöpökre épült**. Hossza 55 m, szélessége 22 m, a hajó magassága 16,90 m, a tornyoké pedig 35,5 m. **Az első harangokat 1763-ban öntötték, az óraszerkezetet 1764-ben szerelték fel.** A munkálatokat 1774-ben fejezték be.

**Mária Terézia császárné rendelete alapján, 1756-ban a dóm Temesvár főtemplomává lépett elő. 1788-1790 között, a török osztrák háború idején a templomban só raktár volt.** Az 1849-es ostrom idején a templom megrongálódott. **Belsejében Michelangelo Unterberger 1754-ben készült festménye látható: Szent György a lovon harcol a sárkánnyal.** Ő festette a bécsi Stephansdom oltárait is. A temesvári dóm 6 mellékoltára Johann Adam Schöpf német festő keze munkáját dicséri.



**A VI. Károly és Mária Terézia iránti szeretet és hála jeléül a főoltár két nagyméretű szobra a névadó szenteket ábrázolja**. A templom első orgonáját 1767-ben a bécsi Paul Hanke készítette, a jelenlegi pedig Temesváron, 1908-ban készült.

Látogatható: Hétfő-Vasárnap

Contact: Tel: 0040-256-430-671

E nyelveken hívhat: román, magyar

Forrás: www.welcometoromania.ro